kardosdrur/scandi-wiki huggingface dataset:
Kommunefrit område

Et kommunefrit område betegner et område, der ligger uden for kommuneinddelingen i et land og således ikke er underlagt det sidste niveau i den administrative inddeling. Det betyder også, at området ikke har nogen lokal administration eller folkevalgt forsamling. Kommunefrie områder kan være store ubeboede områder eller militære øvelsesarealer, der er direkte underlagt landets forsvar.

Forekomsten af kommunefrie områder er sjælden i Europa, men findes både i Danmark og Norge. I Danmark hører Ertholmene ikke under Bornholms Regionskommune og Region Hovedstaden, men direkte under Forsvarsministeriet. Som følge heraf betaler de 96 indbyggere (2008) hverken kommuneskat eller sundhedsbidrag. I Norge ligger Jan Mayen og Svalbard udenfor kommunerne, dog har Longyearbyen på Svalbard siden 2004 haft en kommunelignende lokal administration.

I Kongeriget findes der Grønlands Nationalpark og Thule Air Base i Grønland.

I USA og Canada kaldes et landområde, der ikke indgår i en kommune "ikke-inkorporeret" (unincorporated area). At inkorporere betyder i denne sammenhæng at danne en kommunal sammenslutning, dvs. en by med egen administration. En ikke-inkorporeret by har altså som regel heller ikke eget bystyre, der eksempelvis kan udskrive skatter. Byen sorterer som regel direkte under et amt (county).

Også i Tyskland forekommer kommunefrie områder (gemeindefreie Gebiete), i alt 247 områder med et samlet areal på 1,2 procent af landets areal og kun 1.854 indbyggere (2004). Det største kommunefrie område er en del af Harzen i Niedersachsen. I Australien findes ikke-inkorporerede områder i Northern Territory, South Australia, Victoria og New South Wales.

Kommuner
De nedre byer

De nedre byer er en fællesbetegnelse for de tre landsbyer Albæk, Vestrup og Tjærby samt en del af Østrup i Albæk Sogn, Randers Kommune.

Navnet refererer til byernes beliggenhed mellem morænebakkerne og det flade engdrag mod Randers Fjord. Historisk er gårdene i byerne udskilt fra Dronningborg Ryttergods ved dettes nedlæggelse i 1765. Størstedelen af de bevarede gårde er opført i den såkaldte kornsalgsperiode fra 1830 til 1875 og altså før dansk landbrug i stort omfang blev omlagt til animalsk produktion. Gårdene havde takket være beliggenhed ned til fjorden gode græsningsarealer og dermed indtjeningsmuligheder. Den velstand, der historisk har præget området bevidnes også af antallet af firlængede gårde.

Kilder 
 Folder om sporet ved Støvringgård
 Om de nedre byer på Randers.dk

De nedre byer i Randers Kommune
Østerfjolde

Østerfjolde (dansk) eller Ostenfeld (tysk) er en landsby og kommune beliggende ved Trenen cirka 12 km øst for Husum i Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Nordsø-Trene kommunefællesskab (Amt Nordsee-Treene). Østerfjolde er sogneby i Østerfjolde Sogn. Sognet lå i Sønder Gøs Herred (Husum Amt, Sønderjylland), da området tilhørte Danmark.

På sønderjysk skrives stednavnet Østenfjolj.

Geografi 
Kommunen omfatter landsbyen Østerfjolde samt bebyggelser Brendhørn, Drellborg, Rød (Rott), Smøl (Schmöl), Stumpen, Østerfjolde Mark og Østervang (Osterwang). Omegnen består et højere gest med mindre skovpartier og kratskov og en lavere del med marskenge og tørvemoser såsom den syd for byen beliggende Vildmose. Øst for landsbyen ligger Sundsbjerg.

Historie 
Østerfjolde/Ostenfeld tilhører den gruppe af landsbyer i omegnen, som har stednavnendelse -fjolde. Gruppen omfatter (ud over Østerfjolde) Fjolde, Højfjolde, Arenfjolde og Arenfjoldemark. Endelsen stammer fra gammeldansk Fialdæ og beytder dyrket jord. Den historiske forbindelse mellem fjolde-byerne er dog uklar.

Stednavnet Drellborg er sammensat af oldnordisk þræll for træl og borg. Stednavnet Rød (Rott) henviser til et ryddet sted .

Hverdagssproget i Østerfjolde og omegnen er i dag overvejende tysk, men omkring 1830 taltes der endnu dansk.

Østerfjolde Kirke er fra 1772.

Ostenfeldgården 
Et hallehus fra Østerfjolde (Ostenfeldgården) er flyttet til Frilandsmuseet i Kongens Lyngby.

Eksterne henvisninger 

 Ostenfeld kommune

Noter 

Byer i Kreis Nordfriesland
Byer i Slesvig-Holsten
Vedbæk (Sydslesvig)

Vedbæk (dansk) eller Wittbek (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger direkte ved Husum Mølleå i det sydvestlige Sydslesvig.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

Byen blev første gang nævnt i 1423 som Widbeke. Stednavnet er afledt af ved for skov (oldnordisk viðr, gammeldansk with, nedertysk witt) og bæk (nedertysk bek) i betydning af Skovbæk.

I den danske tid hørte landsbyen under Østerfjolde Sogn (Sønder Gøs Herred).

Eksterne henvisninger 

 Slesvigske stednavne

Noter 

Byer i Kreis Nordfriesland
Byer i Slesvig-Holsten
Rantrum

Rantrum er en landsby og kommune i det nordlige Tyskland, beliggende i Mildsted Sogn (Sønder Gøs Herred) under Nordfrisland Kreds. Nordfrisland Kreds ligger i delstaten Slesvig-Holsten. Byen ligger syd for Husum Mølle Å i det sydvestlige Sydslesvig. Rantrum blev første gang nævnt 1381. Stednavnet er måske afledt af Ran. Landsbyen var tidligere stationsby ved banestrækningen Husum-Rendsborg.

Kommunen omfatter også landsbyen Ipersted (på tysk: Ipernstedt), og samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

Eksterne henvisninger 

 Rantrum kommune 

Byer i Kreis Nordfriesland
Byer i Slesvig-Holsten
Homo Vitruvianus

Den Vitruvianske Mand er en verdensberømt tegning af Leonardo da Vinci, tegnet omkring år 1490. Tegningen forstiller mennesket i to positioner, med dets arme og ben i forskellige stillinger. Manden er indeholdt i en cirkel og en firkant, og rundt om disse er der noter. Disse kaldes Menneskets Proportioner, og er da Vincis belæg for, at der er sammenhæng i hvordan mennesket er opbygget. Den Vitruvianske Mand befinder sig i Gallerie dell'Accademia i Venedig, Italien.

Kunstværker af Leonardo da Vinci
The Daylight and Building Component Award

The Daylight and Building Component Award gives årligt til enkeltpersoner eller grupper, som gennem teknisk, socialt, kunstnerisk eller design-relateret arbejde har gjort en særlig indsats til forståelsen af dagslyset. Tidligere prismodtagere inkluderer arkitekter, forskere, kunstnere og bygningseksperter. Med The Daylight and Building Component Award følger en pris på 100.000 Euro.

The Daylight and Building Component Award blev etableret i 1980 og bliver givet af to non-profit organisationer, som tilsammen udgør Veluxfondene. De to fondes formål er at uddele tilskud og priser, som støtter forskning og udbredelse inden for områderne naturvidenskab, teknologi, samfundsvidenskab, miljøet og kultur.

Historie 

Til at begynde med, ved fondenes oprettelse i 1980, blev The Daylight and Building Component Award givet til danskere, som havde gjort en særlig indsats til forståelsen for og praktisk brug af dagslyset. Det betød, at mange af modtagerne af prisen i de tidlige år var arkitekter eller kunstnere, som havde arbejdet med dagslyset i en arkitektonisk eller designmæssig sammenhæng. 

Jørn Utzon, en af Danmarks mest berømte arkitekter i det 20. århundrede, var blandt den gruppe, der modtog prisen det første år. 

Gennem de følgende 25 år blev The Daylight and Building Component Award uddelt med mellemrum og ofte til store grupper hver gang. I 2006 blev The Daylight and Building Component Award givet til far-søn teamet Povl Wilhelm Wohlert og Claus Ditlev Wohlert  for deres livslange bidrag til Arkitektur, som blandt andet inkluderer Louisiana (kunstmuseum) – museum for moderne kunst nord for København.

I 2008 blev der indført nogle betydelige ændringer for The Daylight and Building Component Award. For det første blev den konverteret til en årlig pris med adskilte kategorier. Kandidaterne bliver bedømt af en priskomité inden for disse fire kategorier: 
1. Dagslys design 
2. Bidrag til dagslys forskning 
3. Bidrag til bevidstheden om eller interessen for dagslys 
4. Bidrag til bevidstheden om industrielle bygningskomponenters betydning, værdi og praktiske anvendelse i hverdagen

The Daylight and Building Component Awards pris blev også fordoblet i 2008 til 100.000 Euro, og dermed er det en af verdens største priser af sin slags inden for arkitektur, videnskab og bygningsfællesskabet.

I 2010 blev The Daylight and Building Component Award givet til den amerikanske arkitekt James Carpenter, hvis seneste projekter inkluderer designet af 7 World Trade Center, den første bygning, der blev genopbygget på Ground Zero efter 11. september 2001.

Prisen bliver uddelt hvert andet år, og fejringen vil skiftevis foregå i Danmark og Schweiz.

Liste over modtagere

Se også 
Henning Larsen
Jørn Utzon
Veluxfonden
Villum Kann Rasmussen Fonden

Referencer

External links and sources 
 The VELUX FOUNDATIONS 
 Louisiana kunstmuseum – Louisiana Museum of Modern Art 
 Sydney Opera House
 The National Assembly of Kuwait
 Wohlert Arkitekter 
 Utzon Center 
 Hebsgaard Glaskunst 
 Henning Larsen Architects 
 JCDA

Arkitektur
Hædersbevisninger fra Danmark
Moisés Arias

Moisés Arias (født 18. april 1994) er en amerikansk teenageskuespiller, bedst kendt for sin rolle som Rico i Disney Channelserien Hannah Montana. Han er vært for sit eget show Moises Rules!.

Eksterne henvisninger 

 

Skuespillere fra New York
Personer fra New York City
Annemarie Zimakoff

Annemarie Zimakoff Schytt, bedre kendt som Annemarie Zimakoff er en Folk-singer-songwriter fra Danmark.

Hendes debutalbum, Ivory, udkom i 2008. I 2010 udkom hendes andet album, The Girl Without Music, der modtog fire ud af seks stjerner i musikmagasinet GAFFA. I 2011 fulgte Skoveensomhed, som bestod af digte af Emil Aarestrup. Det fik tre ud af seks stjerner i GAFFA og syv ud af ti stjerner fra diskant.dk. Dette år optrådte hun også på G! Festival, der er Færøernes næststørste musikfestival.

Annemarie Zimakoff Schytt er uddannet cand. mag. i medievidenskab. Dagligdagen som musiker er nu skiftet ud med klasseværelset, da Annemarie Zimakoff Schytt nu arbejder som mediefags- og spansk lærer på Haderslev Katedralskole.

Diskografi 
 Ivory (2008)
 The Girl Without Music (2010)
 Skoveensomhed  (2011)

Referencer

Eksterne henvisninger 
 
 

Tjek fødsels- og dødsår
Musikere fra Danmark
Apollo (musikgruppe)

Apollo er et rockband fra Danmark. Deres debutalbum udkom den 30. august 2010.

Musikgrupper fra Danmark
Musikgrupper fra 2010
The Bronson Brothers

The Bronson Brothers er en pop/rockgruppe fra Silkeborg Danmark.

Gruppens debutalbum, The Melody Bronson, udkom i den 2. februar 2010, og modtog tre ud af seks stjerner i musikmagasinet GAFFA.

Deres andet album, Love Sessions Vol.I, udkom i 2011 og fik fire ud af seks stjerner i GAFFA. Deres tredje album, Blind, udkom i 2014 og modtog fem ud af seks stjerner i GAFFA.

Diskografi 
 The Melody Bronson - 2010		
 Love Sessions Vol.I - 2011
 Blind - 2014		
 A Taste Of Salt - 2017

Referencer

Eksterne henvisninger 
 
 

Popgrupper fra Danmark
Rockgrupper fra Danmark
Coco Moon

Coco Moon er en eksperimental popgruppe fra Århus. Gruppen har tidligere optrådt under navnet Magnum44.

Musiktidsskriftet Gaffa spåede i januar 2010 gruppen til at blive et af årets store navne i musik.

Referencer

Eksterne henvisninger 
 
 

Musikgrupper fra Danmark
The Courteeners

The Courteeners er et rockband fra Storbritannien.

Rockgrupper fra Storbritannien
Local Natives

Local Natives (tidigere Cavil at Rest) er et amerikansk indieband, baseret i Los Angeles. Bandet blev grundlagt i 2008 og udgav debutpladen Gorilla Manor i 2010.

Bandets medlemmer havde i 2006 forinden under navnet Cavil at Rest udgivet albummet Orion Way.

Diskografi

Albums

Studiealbums

EPs

Livealbums

Singler

Noter

Referencer

Eksterne links 
 Officiel hjemmeside
 

Musikgrupper fra USA
Musikgrupper fra 2008
Jagel

Jagel (på dansk også Hjagel, historisk: Thievela) er en landsby og kommune beliggende få kilometer syd for Slesvig by ved Dannevirket i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Klosterkro (Klosterkrug), Hedebjerg (Heidberg) og Milbjerg (Mielberg) hører med til kommunen. Kommunen samarbejder på administrativt plan med andre kommuner i omegnen i Haddeby kommunefællesskab (Amt Haddeby). I kirkelig henseende ligger byen i Haddeby Sogn. Sognet lå i Arns Herred (Gottorp Amt, Sønderjylland), da området tilhørte Danmark.

Geografi
Jorden omkring landsbyen består overvejende af sandet tørvejord. Ved byen findes en stor militærflyveplads. I forbindelse med anlæggelsen af flyvepladen blev en del af Kovirket sløjfet. Flyvepladsen var blandt de vigtigste vestlige lufthavne under luftbroen til Berlin i 1960'erne.

Historie 
Jagel blev første gang nævnt 1180 som Thievela, i 1323 findes formen Dyauele, senere Dyagel og 1575/76 Jagelle. Der er dog uenighed angående forklaringen af stednavnet. Den ældre skriveform med th svarer til oldnordisk ð. Stednavnet kan således være en sammensætning af oldnordisk Þy (≈tjenestepige) og vaðill (≈vadested). Overgangen fra v til g er formodentlig forårsaget ved den tyske indflydelse i det sydlige Slesvig. Efter en anden forklaring er stednavnet en sammensætning af oldsaksisk thiof (≈tyv, sml. oldnordisk: þjófr) og -lôh (≈skov, sml. oldnordisk: viðr eller skógr).

Hjagel nævnes i et lokalt folkesagn, som handler om bonden Klavs Neve og den underjordiske Kulemand fra Hjagelbjerget.

Noter 

Byer i Kreis Slesvig-Flensborg
Storrumskontor

Et storrumskontor er en del af et kontorlandskab som igen er et arbejdsrum, en etageplan over opstillingen af de traditionelle skriveborde, buede skærme, potteplanter, og organisk geometri. Kontorlandskab (tysk: bürolandschaft) var en tidlig bevægelse (1950'erne), der ønskede at skabe en kontorareal-planlægning, byggende på åbne, overskuelige løsninger.

Historie  
Store, åbne kontormiljøer har eksisteret i meget lang tid. Men disse bestod ofte af mange, identiske rækker af skriveborde eller lange borde, hvor kontorelever, typografer, eller ingeniører sad og udførte gentagne funktioner. Det var hensigten med storrumskontorerne at skabe større samarbejde og et mere menneskeligt arbejdsmiljø.

Eksterne henvisninger 
Videncenter for Arbejdsmiljø

Kontor
Arbejdsmiljø
Råsted (Randers Kommune)

Råsted er en mindre landsby i Østjylland med . Råsted er beliggende otte kilometer nordvest for Randers og syv kilometer vest for Spentrup.

Byen ligger i Region Midtjylland og hører under Randers Kommune. Råsted er beliggende i Råsted Sogn.

I byen ligger Råsted Kirke. Der er også et forsamlingshus i byen.

Raasted Bryghus blev grundlagt i 2005.

Tv-værten Jørgen Skouboe er født i byen.

Kilder 

Byer i Randers Kommune
Uggelhuse

Uggelhuse er en by i Østjylland med , beliggende 8 km vest for Allingåbro og 14 km øst for Randers. Byen hører til Randers Kommune og ligger i Region Midtjylland.

Uggelhuse hører til Virring Sogn og er sognets største by. Virring Kirke ligger i landsbyen Virring 5 km mod syd.

Geografi 
Uggelhuse ligger på sydsiden af Randers Fjord, hvor den forgrener sig med forbindelsen mod Randers og Gudenåen mod vest, Grund Fjord mod øst og forbindelsen med Kattegat mod nord. Landskabet ud mod Randers Fjord er helt fladt, hvorimod byen rejser sig mod syd. Et nyere parcelhusområde op ad bakkerne mod sydøst adskiller sig tydeligt fra den oprindelige bebyggelse, der hovedsageligt ligger i to rækker langs den næsten 2 km lange bygade.

Faciliteter 
Børnene går på Assentoftskolen, der ligger i Assentoft 6 km mod sydvest. Uggelhuse er den næststørste by i skolens distrikt – efter Assentoft. Byen har forsamlingshus, hvor der kan dækkes op til 90 personer i den store sal og 35 i den lille sal. Uggelhuse Havn er en privat lystbådehavn med 30 havnepladser.

Navn 
Den oprindelige betydning af forstavelsen uggel har været "afsides", så Uggelhuse betyder "de afsides liggende huse". I 1479 havde bebyggelsen navnet Wgdall. I slutningen af det 17. århundrede fik den navnet Ogelhusene (1688) og senere Ulhuse.

Historie 
Uggelhuse er opstået som et gårdsamfund på engene ved foden af Virring bakker, hvor man samtidig har levet af fiskeri i fjorden. De to erhverv har suppleret hinanden, så Uggelhuse var også en fjordfiskerlandsby, og det er det, byen tydeligst bærer præg af. I dag er der imidlertid ingen primær erhvervsdrift forbundet med fjorden.

Stationsbyen 
Uggelhuse fik jernbanestation med posthus på Randers-Ryomgård-banen, da den blev åbnet i 1876.
 
I 1901 beskrives Uggelhuse således: "Uggelhuse med Skole, Forsamlingshus (opf. 1895), Kro, Ladeplads, Jærnbane- og Telegrafst." Målebordsbladene fra 1800-tallet og 1900-tallet, der hhv. bruger stavemåden Ulhuse og Ugelhuse, viser også en smedje og foruden landingsstedet (den nuværende lystbådehavn) et færgested for enden af Lodsstien.

Banen blev nedlagt i 1971, men skinnerne ligger der endnu på strækningen mellem Randers og Allingåbro, hvorfra man kan køre gennem Uggelhuse med skinnecykler på den 16 km lange strækning til Ørneborgvej i Kristrup. Stationsbygningen er bevaret på Stationsvej 3.

Noter

Eksterne kilder/henvisninger 

 Uggelhuse, landbyregistrering, 2011, Det Digitale Randers
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Randers Kommune
Randers Fjord
Albæk (Randers Kommune)

Albæk er en mindre landsby i Østjylland med . Albæk er en af de såkaldte nedre byer, der er beliggende nær Randers Fjord ni kilometer øst for Randers og tre kilometer sydøst for Harridslev.

Byen ligger i Region Midtjylland og hører under Randers Kommune. Albæk er beliggende i Albæk Sogn.

Kilder 

De nedre byer i Randers Kommune
Tvede (Randers Kommune)

Tvede er en mindre landsby i Østjylland med . Tvede er beliggende nær Randers Fjord 12 kilometer nordøst for Randers og fire kilometer syd for Øster Tørslev.

Byen ligger i Region Midtjylland og hører under Randers Kommune. Tvede er beliggende i Tvede Sogn. En del af Landsbyklyngen Kronjylland.

Kilder 

Byer i Randers Kommune
Byer og bydele med genforeningssten
Sikker Internet Dag

Sikker Internet Dag (SID) er et internet-videncenter oprettet af Medierådet for Børn og Unge, med det formål at skabe opmærksomhed og informere omkring sikker brug af internettet og nye teknologier samt at udruste forældre og lærere med brugbar viden. 

Videncenteret vil  eksempelvis koncentrere sig om onlinespil, ny mobilteknologi, hotlines, filtre, sociale netværksteknologier, chat og Instant messaging.

Der afholdes hvert år Sikker Internet Dag over hele verden, med rod i initiativtageren, EUs Safer Internet Plus Programme  . 

Dagen sætter fokus på privatlivsbeskyttelse for børn og unge online, og blev fejret i 100 lande verden over den 5. februar 2013.

Samarbejdspartnere

2010 

Aalborg Universitet 
AMOK anti-mobbekonsulenter 
Styrelsen for Bibliotek og Medier 
Børnekulturens Netværk 
Børnerådet 
Børns Vilkår 
Center for Ludomani 
Copenhagen Business School 
Gaming School  
Cyberhus 
Crossroads Copenhagen 
DPU Aarhus Universitet 
ITEK/Dansk Industri  
Digital Rights 
Egmont Serieforlaget 
FDIM Foreningen af Danske Internet Medier 
Forbrugerombudsmanden 
Forbrugerrådet 
Institut for Menneskerettigheder 
IT-Brancheforeningen 
IT- og Telestyrelsen 
KLF, Kirke & Medier 
Microsoft 
Red Barnet 
Råd for IT- og Persondatasikkerhed 
Skole og Samfund 
Syddansk Universitet 
ButWhy 
Jon Lund 
Ungdomsringen 
UNI-C/EMU/Undervisningsministeriet 
Teknologirådet 
Telenor

Ekstern henvisninger og kilder  
Sikker Internets hjemmeside 
Sikker Internet Dags globale hjemmeside   
Sikker Internet Dags globale hjemmeside

Noter 

Internet
Organisationer fra Danmark
Mærkedage
Haslund (Randers Kommune)

Haslund er en by nær Randers med . Haslund var indtil 2006 en by med 638 indbyggere, men fra 2007 har byen været betragtet som en del af Randers. Fra 2013 betragtes den igen som en by. . Fra Randers Centrum er der seks kilometer sydvest til Haslund.

Byen ligger desuden ved Nordjyske Motorvej og Haslund Kirke ligger i Haslund.

Byen ligger i Region Midtjylland og hører under Randers Kommune. Haslund er beliggende i Haslund Sogn.

Kilder 

Byer i Randers Kommune
Over Hornbæk

Over Hornbæk er en bydel tilhørende Randers. Over Hornbæk var indtil 2006 en satellitby til Randers med 1906 indbyggere, men fra 2007 har byen været betragtet som en del af Randers by . Fra Randers Centrum er der fem kilometer mod vest til Over Hornbæk.

Kvarteret ligger ved Nordjyske Motorvej.

Kvarteret ligger i Region Midtjylland og hører under Randers Kommune. Over Hornbæk er beliggende i Hornbæk Sogn.

Kilder 

Bydele i Randers
Paderup

Paderup er en sydlig bydel tilhørende Randers. Paderup var indtil 2006 en satellitby til Randers med 832 indbyggere, men fra 2007 har byen været betragtet som en del af Randers by. Fra Randers Centrum er der fire kilometer mod syd til Paderup.

Kvarteret ligger ved Nordjyske Motorvej. Paderup Gymnasium og Randers Storcenter ligger i Paderup. Siden 1978 har der været butikker i området; begyndende med varehuset Haudal, som senere blev til OBS! og i dag er Bilka. Varehuset er i dag integreret i Randers Storcenter. Foruden centret findes dag en række større, pladskrævende butikker, eksempelvis Elgiganten, Harald Nyborg og Fætter BR.

Kvarteret ligger i Region Midtjylland og hører under Randers Kommune. Paderup er beliggende i Kristrup Sogn.

Kilder 

Bydele i Randers
Ylvesbøl

Ylvesbøl (dansk) eller Uelvesbüll (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger cirka 10 kilometer sydvest for Husum på halvøen Ejdersted.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

I den danske tid hørte landsbyen under Ylvesbøl Sogn (Heverskab).

Ved Ylvesbøl findes fire kolker eller høller, som er opstået efter digebrud i 1500-tallet. Søerne blev senere ikke opfyldt og findes op til i dag som små digesøer.

Litteratur 
 Helmut Hess: Chronik von Uelvesbüll. Ylvesbøl kommune, 1985.

Eksterne henvisninger 

 Ylvesbøl kommune

Byer i Kreis Nordfriesland
Byer i Slesvig-Holsten
Ramsted

Ramsted (dansk) eller Ramstedt (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger cirka 12 kilometer sydøst for Husum og 5 kilometer nordøst for Frederiksstad i Sønder Gøs Herred i det sydvestlige Sydslesvig.

Ramsted blev første gang nævnt 1378. I den danske tid hørte landsbyen til Svavsted Sogn (Sønder Gøs Herred).

I nærheden af byen ligger Ejder-Trene-sænkningen.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

Byer i Kreis Nordfriesland
Byer i Slesvig-Holsten
Værum

Værum er en mindre landsby i Østjylland med . Værum er beliggende ni kilometer sydvest for Randers og tre kilometer sydvest for Randers bydelen Haslund. Byen ligger syv kilometer øst for Langå.
Værum Kirke ligger i byen.

Byen ligger i Region Midtjylland og hører under Randers Kommune. Værum er beliggende i Værum Sogn.

Kilder 

Byer i Randers Kommune
Oldersbæk

Oldersbæk (dansk) eller Oldersbek (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger cirka 8 kilomter sydøst for Husum i det sydvestlige Sydslesvig.

Til kommunen hører også Kolskov (Kohlschau). Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

I den danske tid hørte landsbyen til Mildsted Sogn (Sønder Gøs Herred).

Området er landbrugspræget, og der ligger flere landbrugsbedrifter i nærområdet.

Eksterne henvisninger 
 Oldersbæk kommune

Noter 

Byer i Kreis Nordfriesland
Byer i Slesvig-Holsten